Unam legis e paginis de
historia Graeca
disserentibus

---


Aetas lapidea

* Graecia aetatis lapideae
* Creta neolithica

Aetas aënea

* Graecia aetatis aëneae
* Cultura Helladica
* Cultura Cycladica
* Cultura Minoa
* Cultura Mycenaea

Graecia antiqua

* Aetas obscura
* Graecia archaica
* Graecia classica
* Graecia Hellenistica
* Graecia Romana

Medium aevum

* Imperium Romanum Orientale
* Civitates Francicae et Latinae
* Graecia Ottomanica

Graecia moderna

* Bellum rerum novarum Graecum
* Regnum Graeciae
* Secunda Respublica Hellenica
* Regimen quarti Augusti
* Tempus occupationis
* Bellum civile Graecum
* Regimen militare
* Tertia Respublica Hellenica

 Vide etiam  
Ars Graeca

Insigne Graeciae.
**Historia Graeca** plus quam quattuor milia annorum complectitur. Aetate lapidea gentes Indoeuropaeae (Iones, Aeoles et Achaei) Paeninsulam Balcanicam invaserunt. In Creta Cultura Minoa (2600–1150 a.C.n.) orta est, cuius magnificarum domuum reliquiae adhuc Cnosso et Phaesto visi possunt. Sub annum 1200 a.C.n. Dores in Peloponnesum migraverunt. Aliae gentes Graecae a Doribus pulsae in insulas Aegaei maris et litus Asiae Minoris cesserunt.

Incolae continentis, Hellenes appellati, Mare Mediterraneum ac Pontum Euxinum navibus investigaverunt et permultas colonias condiderunt. Quae sunt experti inter alia in Homeri operibus (Ilias, Odyssea) poetice efficta sunt.

Graecia classica (saeculo quinto) ex poleis (civitatibus liberis) exstabat, quarum maxima erant Athenae, Sparta, Thebisque sequentibus. Graeci Persas vicerunt; saeculo quarto Alexandro Magno duce maximam tum noti mundi partem expugnaverunt et cultu humanitateque Graca impleverunt.

Secundo saeculo a.C.n. denique Romani primo Macedones aggressi sunt, tum totam Graeciam sub dicionem suam redigerunt (146 a.C.n.). Cultura Graeca autem permanebat et paulatim a Romanis recepta est.

Anno 330 p.C.n. Constantinus I imperator Constantinopolim caput imperii fecit, ex quo Imperium Romanum Orientale ortum est, quod hereditatem antiquam cum religione Christiana in unum confudit.

Anno 1453, Constantinopolis ab Ottomanis capta est, Graeci in Turcarum dicionem venerunt; qui tamen per 400 annos linguam, religionem ac propriorum conscientiam retinuerunt.

Die 25 Martii anni 1821, Graeci contra Turcos insurrexerunt, annoque 1828 libertatem nacti sunt. Cum nova civitas tantum partem terrarum a Graecis inhabitatarum comprehenderet, pugna continuata est: anno 1864, Insulae Ioniae Graeciae adinuctae sunt, anno 1881 partes Epiri et Thessaliae. Creta, Aegaeum orientale et Macedonia anno 1913 ad Graeciam venerunt, Thracia occidentalis anno 1919. Post Secundum Bellum Mundanum (anno 1948) etiam Dodecanesus Graeciae redditus est.

Secundo bello mundano etiam Graecia—ab Italia et Germania petita—multa perpessa est; bellum civile quattuor annorum secutum ceterorum dolorum causa fuit. Anno 1967 exercitus rerum potitus est, ab anno 1975 Graecia est democratia.

Graecia anno 1952 Consociationem ex pacto Atlantico Septentrionali (CFAS) iniit, anno 1981 Unionem Europaeam.

Origo gentis Graecorum secundum opiniones antiquorum
----------------------------------------------------

### Pelasgi

 Si plus cognoscere vis, vide etiam Pelasgi 
Graeciae primi incolae Pelasgi putati sunt, strenua gens, quae siccaverunt paludes, ceciderunt nemora, aperuerunt vias. Antiquissima oppida —Mycenae, Tyrins— ab illis condita esse dicebantur. Oppidorum moenia saxis sine caemento iunctis extructa, quae adhuc multis in regionibus Graeciae visuntur, iis attributa sunt.

### Hellenes

Post Pelasgos, Graeciam Hellenes habitavisse traduntur, qui nomen suum nepotibus tradiderunt: Graeci enim Graece appellantur "Hellenes." Hellenes originem ducebant ab Hellene, qui tres filios habuit, Dorum, Aeolum, et Xuthum. Dorus fuit Doriensium pater; Aeolus Aeolorum; Xuthus autem genuit Achaeum et Ionem, e quibus orti sunt Achaei et Iones. Haec omnis progenies gloriabatur avo Deucalione, patre Hellenis, Thessaliaeque rege. Deucalioni pater fuit Prometheus.

Hellenibus sese alienigenae miscuisse dicuntur, Aegyptii et Phoenices. Mythologia Graeca vult Cepropem, ex Aegypto profectum, in Attica coloniam constituisse. Indigenas, silvestres et barbaros, glandibus vescentes, Cecrops edocuisse arare, frumenta serere, oleas vitesque colere et lanam facere. Pagos eorum dispersos eundem regem congregavisse et in ora maritima iacuisse fundamenta urbis Athenarum, quae facta sit caput Atticae.

Eodem tempore, Cadmum, Agenoris Phoenicum regis filium, Thebarum arcem condidisse ferunt, ex Cadmaea dicta sit. Cadmus litterarum et scripturae inventor habebatur. Successor, Amphion, moenia et septem portas urbi addidisse et lapides lyrae sono movisse ad muros aedificandos narratur. Praeterea fabulae Graecae Danaum, virum peritissimum artis navigandi, urbem Argos statuisse narrant, Pelopidem autem, Tantali filium, e Phrygia venisse in Elidem, ubi filiam regis Oenomaï duxerit uxorem et regno soceri potitus sit. Hanc regionem e nomine Pelopis Peloponnesum appellatam esse.

Graecia praehistorica
---------------------

### Graecia aetatis lapideae

 Si plus cognoscere vis, vide etiam Graecia aetatis lapideae 
### Cultura Helladica

 Si plus cognoscere vis, vide etiam Cultura Helladica 
### Cultura Cycladica

 Si plus cognoscere vis, vide etiam Cultura Cycladum 
### Cultura Minoa

 Si plus cognoscere vis, vide etiam Cultura Minoa 
### Cultura Mycenaea

 Si plus cognoscere vis, vide etiam Cultura Mycenaea 
### Aetas obscura

Vide etiam: Aetas obscura, Stilus protogeometricus, Stilus geometricus.

Graecia antiqua
---------------

 Si plus cognoscere vis, vide etiam Graecia antiqua 
### Aetas archaica

 Si plus cognoscere vis, vide etiam Graecia archaica 
### Aetas Classica

#### Bellum Persicum

 Si plus cognoscere vis, vide etiam Persicum bellum 
#### Bellum Peloponnesium

 Si plus cognoscere vis, vide etiam Foedus Delium et Bellum Peloponnesiacum

Graecia Hellenistica
--------------------

 Si plus cognoscere vis, vide etiam Hellenismus

Graecia universa facta est provincia Romana
-------------------------------------------

Vide etiam: Graecia Romana

Interfecto Philopoemene, Graecia ducem amiserat unum qui Romanorum legionibus forsan resistere potuisset. Romani, Macedonibus Aetolisque devictis, Achaeos facile profligaverunt. Corinthus ab exercitu Mummii consulis diruta fuit: urbs ea, Graecarum civitatum opulentissima, redundabat divitiis, et eximiis artis operibus effulgebat. Mummius, praeda inter milites divisa, Romam transtulit permultas tabulas pictas, et plurima signa ex ebore aut marmore, et vasa argentea et aurea, et pretiosissimam supellectilem. Post Corinthi excidium Graecia universa facta est provincia romana, Achaïa dicta. Attamen Graecorum ingenium non ipsa cum libertate exsinctum est, sed Romam migravit. Romani enim a victis, velut belli praemia, acceperunt humanitatem et litteras, et liberales disciplinas. Sic, ut ait Horatius poeta,

Graecia capta ferum victorem cepit, et artes
Intulit agresti Latio.

Graecia mediaevalis
-------------------

### Imperium Romanum Orientale

 Si plus cognoscere vis, vide etiam Imperium Romanum Orientale 
Vide etiam: Imperatores Byzantini

### Civitates Francici et Latini

 Si plus cognoscere vis, vide etiam Francocratia et Imperium Romaniae (Latinum)

Graecia (sive Graeci) in Imperio Ottomanico
-------------------------------------------

Vide etiam: Imperium Ottomanicum

Historia Graeciae recentior
---------------------------

 Si plus cognoscere vis, vide etiam Historia Graeciae recentior

Nexus interni
-------------

* Historia Athenarum
* Index regionum Graeciae antiquae
* Mythologia Graeca
* Olympia (certamina)

Historia Europae

Albania · Andorra · Austria · Belgica · Bosnia et Herzegovina · Britanniarum Regnum · Bulgaria · Cechia · Civitas Vaticana · Croatia · Cyprus · Dania · Estonia · Finnia · Francia · Germania · Graecia · Helvetia · Hibernia · Hispania · Hungaria · Islandia · Italia · Lettonia · Lichtenstenum · Lituania · Luxemburgum · Macedonia · Melita · Moldavia · Monoecus · Mons Niger · Nederlandia · Norvegia · Polonia · Portugallia · Romania · Russia · Ruthenia Alba · Serbia · Sanctus Marinus · Slovacia · Slovenia · Suecia · Turcia · Ucraina